b"\n_START_ARTICLE_\nCaldona (sat\xc3\xa8l\xc2\xb7lit)\n_START_SECTION_\nCaracter\xc3\xadstiques\n_START_PARAGRAPH_\nCaldona t\xc3\xa9 un di\xc3\xa0metre d'uns 3,8 quil\xc3\xb2metres, i orbita J\xc3\xbapiter a una dist\xc3\xa0ncia mitjana de 22,713 milions de km en 699,327 dies, a una inclinaci\xc3\xb3 de 164,9 \xc2\xba a l'ecl\xc3\xadptica (165,5\xc2\xb0 a l'equador de J\xc3\xbapiter), en una direcci\xc3\xb3 retr\xc3\xb2grada i amb una excentricitat de 0,3678._NEWLINE_Pertany al grup de Carme, compost pels sat\xc3\xa8l\xc2\xb7lits irregulars retr\xc3\xb2grads de J\xc3\xbapiter en \xc3\xb2rbites entre els 23 i 24 milions de km i en una inclinaci\xc3\xb3 d'uns 165 \xc2\xb0.\n_START_SECTION_\nDenominaci\xc3\xb3\n_START_PARAGRAPH_\nEl sat\xc3\xa8l\xc2\xb7lit deu el seu nom al personatge de la mitologia grega Caldona, una conquesta amorosa de Zeus, amb la qual tingu\xc3\xa9 Solimes, company d'Enees._NEWLINE_Reb\xc3\xa9 el nom definitiu de Caldona el 22 d'octubre de 2002."